
Quae  secuntur  selecta  sunt  capita  commentationis  am- 
plioris, quam  scripsi  de  vasculis  Romanorum  rubris.  Tota 
commentatio  lingua  germanica  scripta  mox  edetur  in  an- 
nalibus societatis  antiquitatis  studiosorum  Rhenanorum 
(Jahrbuecher  des  Vereins  von  Altertumsfreunden  im  Rhein- 
lande),  ad  quam  qui  legunt  hoc  commentariolum  delego. 
Notis  hisce  usus  sum: 

C.  = Corpus  inscriptionum  latinarum  ab  academia 
regia  borussica  editum. 

B.  J.  — Bonner  Jahrbuecher  = Jahrbuecher  des 
Vereins  von  Altertumsfreunden  im  Rheinlande. 

Houben-Fiedler  = Houben  und  Fiedler,  Denkmaeler 
von  Castra  Vetera,  Xanten  1839. 

W.  Z.  = Westdeutsche  Zeitschrift. 

A.  d.  J.  = Annali  dell’  Instituto  di  corrispondenza 
archeologica. 

Cleuziou  = de  la  poterie  Gauloise;  etude  sur  la  col- 
lection  Charvet  par  Henri  du  Cleuziou  Paris  1872. 

Vascula  rubra,  quae  vel  arretina  vel  Terram  sigillatam5 
vel  samia  nominare  consuevimus,  ubicunque  Romani  conse- 
derunt in  usu  fuerunt.  Figulorum  signacula  collecta  ex- 
tant  in  corporis  inscriptionum  latinarum  voluminibus.  In 
Graecia  Asiaque  minore  adhuc  perpauca  collecta  sunt.  Sed 
his  quoque  in  regionibus  ea  in  usu  fuisse  nonnulla  fragmenta 
demonstrant  a Georgio  Loeschcke  coacta  Argis  Athenis 
Eleusine  Rhamnunte  Oropi  Epidauri  Eretriae  Deli  Troiae 
inventa,  quae  mecum  benevole  communicavit.  Olympiae 
nonnulla  eruta  esse  Adolfus  Furtwaengler  testatur1).  Acce- 
dunt fragmenta  duo  vasculorum  ornatorum,  quorum  alte- 
rum Parii  (in  Asia  minore)  alterum  Meli  in  insula  reper- 


1)  Olympia  IV  p.  206. 

tum  est1),  unum  in  Chersonneso  taurica  a.  1869  erutum2). 
Etiam  Pergami  haud  pauca  inventa  esse  dicuntur3). 

Adhuc  ea  tantum  vasa  accuratius  persequi  possumus, 
quae  in  provinciis  septentrionalibus  occidentalibusque  facta 
inventaque  sunt. 

Provinciae  Gallicae  Germanicaeque  brevi  tempore 
effloruerunt.  Romani  ibi  consederunt  villasque  sibi  com- 
mode instituerunt.  Nec  mirum,  quod  vascula  consueta  ex 
Italia  commercio  in  provincias  delata  imitari  quoque  coe- 
perunt, ut  vitarent  longam  difficilemque  fragilium  vasorum 
vecturam.  Itaque  iam  primo  saeculo  multae  extiterunt 
officinae  in  provinciis,  quae  vasis  rubris  faciendis  operam 
dederunt. 

Apud  scriptores  antiquos  sane  frustra  huius  rei  testi- 
monia quaeras.  Saguntum  tantum  a Plinio  nominatur  inter 
urbes,  quae  arte  figulorum  celebrabantur4);  saguntina  vasa 
etiam  Martialis  et  Iuvenalis  memorant5),  sed  genus  eorum 
non  describitur  nec  figlinae  antiquae  Sagunti  repertae  va- 
sorum fractorum  acervis  refertae  rem  explicant6);  nam 
diversorum  generum  vasa  in  eis  inventa  sunt,  in  quibus 
etiam  vasa  e terra  sigillata  facta,  ut  discerni  non  possit, 
quaenam  Plinius  Martialis  Iuvenalis  in  animo  habuerint. 

Plurima  vasa  rubra  fingebantur  in  Gallia  meridionali, 
multaque  officinarum  antiquarum  rudera  detecta  sunt  Are- 
late7), Nemausi8),  Montans  (Tarn)9),  Banassac  (Lozere) 10), 

1)  Gaz.  arch.  1880  t.  33,  1.  2. 

2)  Stephani,  Compte  rendu  1870,  t.  V,  11. 

3)  Quod  Ioannes  Boehlau  cum  Georgio  Loeschcke  com- 
municavit. 

4)  Hist.  nat.  35,  160. 

5)  Martial.  IV,  46.  VIII,  6.  XIV,  118.  Iuven.  V,  29. 

6)  C.  II.  suppi,  p.  1009. 

7)  Roach-Smith  coli.  ant.  VII,  p.  12  sqq. 

8)  Birch,  history  of  anc.  pott.  p.  572. 

9)  Roach-Smith  1.  c.  Gaz.  arch.  1877,  p.  175  sq. 

10)  Gaz.  arch.  1.  c. 


7 


Lugduni1),  in  Arvernorum  urbe2),  Chatelet3),  Lezoux  (Au- 
vergne)4),  apud  Burdigalam5),  Parisios,  Nancy6).  Plurimae 
igitur  sitae  erant  in  Gallia  meridionali  in  valle  Rhodani 
Tarnisque  et  in  Arvernorum  finibus7). 

Dolendum  est,  quod  de  his  inventis  non  habemus 
cum  cura  factas  relationes.  Qua  de  causa  nec  tempus 
singularum  figlinarum  accuratius  definire  possumus  nec 
singulos  figulos  certo  loco  attribuere.  Paullo  accuratior 
ea  sola  commentatio  est,  quam  scripsit  A.  E.  Plicque  de 
figlinis  ad  Lezoux  sitis8).  Septuaginta  fere  officinas  cum 
160  fornacibus  Plicque  repperisse  sibi  visus  est.  Sed  hac 
commentatione  rem  nondum  absolvit,  accuratiora  et  dili- 
gentiora  promittit.  Magni  momenti  est,  quod  initium  figli- 
narum ibi  repertarum  aliquatenus  definiri  potest.  Detectum 
est  sepulcretum  parvum,  cuius  quaeque  urna  cineraria  Ves- 
pasiani nummum  anni  76  tenebat;  sepulcra  igitur  facta 
sunt  post  annum  76.  Vasa  in  his  sepulcris  reperta  plane 
congruunt  cum  iis,  quae  infima  fragmentorum  strues  in 
figlinis  ibidem  repertis  accumulata  habebat.  Concludendum 
est  circa  annum  fere  70  figlinas  illas  conditas  esse. 


1)  Birch  1.  c. 

2)  Birch  1.  c. 

3)  Caumont,  cours  cTantiquite  II  p.  211. 

4)  Brongniart,  traite  des  arts  cerarniques  I p.  444.  A.  E. 
Plicque,  Etude  de  ceramique  arverno-romaine,  Caen  1887. 

5)  Birch  1.  c.  Grivaud,  monuments  Gauloises  p.  138. 

6)  Grivaud  1.  c. 

7)  Ubi  plurimae  etiam  e terra  cocta  figurae  factae  sunt. 
Tudot,  bulletin  monumental  1857  p.  337  sq.  Blanchet,  Mem.  de 
la  soc.  des  antiquaires  de  France  1890  p.  65  sqq. 

8)  Etude  de  ceramique  arverno-romaine,  Caen  1887. 

I.  Vascula  quibus  usque  ad  annum  p.  Chr.  n. 
fere  50  in  provinciis  usi  sunt  Romani . 

A.  Vascula  rubra  cum  italicis  congruentia. 

Nitimur  vasculis  Antunnaci  (Anclernacli)  in  sepulcris 
primi  imperatorum  temporis  repertis  nonnullisque  eiusdem 
temporis  apud  Castra  Vetera  detectis.  Sepulcra  Antunna- 
censia  exploravit  vasaque  in  ordinem  digessit  Constantinus 
Kpenen,  qua  de  re  accurate  atque  diligenter  commentatus 
est  multis  tabulis  additis1). 

f.;  Vasa  nostra  et  colore  et  formis  plane  congruunt  cum 
italicis.  Etiam  figulorum  nomina  eadem  inveniuntur  atque 
in  Italia  velut  Bassus2),  Ateius3)  Primus4)  Xanthus5). 
Concludendum  est  vasorum  rubrorum  in  sepulcris  Antun- 
naci repertorum  partem  saltem  ex  Italia  apportatam  esse. 

Formas  principales  composui  in  tabula  addita.  Ob- 
servanda est  vasculorum  ornatorum  raritas  atque  uni- 
formitas: Duae  tantum  horum  inveniuntur  formae,  19  et  20, 
quae  iam  Antunnaci  extant6)  et  etiam  in  castellis  dextrae 
Rheni  ripae  adiacentibus  saepe  occurrunt.  Sequitur  has 
formas  per  totum  fere  saeculum  I in  usu  fuisse.  Patella, 
quam  edidit  Siebourg7),  non  recte  refecta  est;  fragmenta 


1)  B.  J.  LXXXVI  148  sqq. 

2)  Atti  dei  Lincei  ser.  IV  vol.  5,  188. 

.3)  Exempli  gratia  c.  X 8055,  4—9,  8056,  5,  46—52. 

4)  Ex.  gr.  C.  X 8056,  279  sqq.,  C.  V 8115,  97. 

5)  C.  X 8056,  397. 

6)  B.  J.  LXXXVI  t,  6.  16,  t.  7.  18. 

7)  B.  J.  XCIV  t.  3. 

non  sunt  unius  vasculi.  Talem  enim  formam,  qualem  in- 
stauravit Siebourg,  nunquam  equidem  inveni. 

Formae  1 — 6.  Multa  exempla  An tunn aci  et  Ca- 
stris Veteribus  reperta1).  Iam  Arretii  hae  formae  in  usu 
fuerunt;  multa  huius  formae  vasa  Pompeiis  inventa  sunt2). 
In  castellis  supra  memoratis  desunt.  Unum  tantum 
exemplum  vidi  in  castello  Saalburg  repertum  (c.  s. 
BOLLV<?FEC);  saeculo  I p.  Clir.  n.  exeunte  igitur  non  iam  in 
usu  fuerunt.  Ambitus  variatur.  Inveniuntur  permagnae,  qui- 
bus figuli  nomen  ter  vel  quater  impressum  est.  Fundus 
ornatur  circulo  striato  tenuiter  impresso  (fig.  Ia).  Latus 
externum  interdum  parvum  ornamentum  habet,  quale  de- 
pinxi in  vasculo  fig.  14. 

Forma  7.  Rep.  Antunnaci  cum  nummo  Antoniae 
Augustae3).  Ex  Italia  unum  novi  exemplum  c.s.  SERRAE4) 
in  sepulcro  apud  Ateste  repertum  (infimus  tempore  num- 
mus Augusti  est).  In  eisdem  officinis  in  usu  fuit,  in  qui- 
bus paterae  1 — 6 factae  sunt;  quod  testantur  nomina  figu- 
lorum, quae  et  in  forma  1 et  in  7 leguntur.  Ex  hac 
forma  efficitur  principalis  paterarum  forma  posterioris  tem- 
poris (fig.  21).  Latus  oblique  positum  paulloque  curva- 
tum est.  Medius  fundus  eminet  in  modum  coni. 

Formae  11  et  12  semper  optime  fictae  sunt.  Quae 
Augustae  T re  vir  orum  extant  exempla  figuli  signaculo 
carent.  Iam  Arretii  in  usu  fuerunt5).  Vas  c.  s.  LMV 
rep.  in  sepulcro  I p.  Chr.  n.  saeculi6). 


1)  Exempli  gratia  B.  J.  LXXXVI  t.  7.  37.  39.  41. 

2)  Quam  notitiam  debeo  Hermanno  Schoene  amico. 

3)  B.  J.  LXXXVI  p.  164,  t.  7.  43. 

4)  Atti  deir  Accademia  dei  Lincei  ser.  IV  vol.  5 p.  74. 

5)  Ut  doceor  phototypis,  quas  mea  gratia  conficiendas 
curavit  Fridericus  de  Bissing  amicus. 

6)  Atti  della  societa  di  arch.  di  Torino  IV  305.  t.  21.13  f. 

Formae  13  et  14.  Rep.  Castris  Veteribus  cum 
nummo  Caesaris  et  cum  nummo  Neronis  c.  s.  PRMV  et 
OFPRVN1).  Alia  exempla  pulcra  extant  Augustae  Tre- 
virorum  et  Coloniae  Agrippinensi.  Pars  superior  di- 
recta ad  perpendiculum  leniter  striata  est.  Qua  in  parte 
in  nonnullis  exemplaribus  ornamentum  pusillum  impressum 
conspicitur  (fig.  14). 

Forma  15.  Rep.  apud  Ateste  in  sepulcro  c.  nummo 
Augusti  impressis  signis  lunae  dimidiae  et  stellae2).  Idem 
tempus  testantur  signacula,  quae  in  exemplaribus  duobus 
Coloniensibus  legi  ATEI  et  ^OILl. 

Forma  16.  Num  iam  apud  figulos  arretinos  usitata 
luerit  nescio.  Extat  Pompeiis  ibique  eadem  forma  etiam 
vitro  facta 3).  Rep.  in  sepulcris  CastrisVeteribus  c.  num- 
mis Augusti  et  Domitiani  anni  p.  Chr.  n.  88 4).  Etiam 
Antunnaci  occurrit5).  Eiusdem  formae  vascula  saepis- 
sime inveniuntur  in  castellis  trans  rh  en  anis  itaque 
certe  etiam  II  p.  Chr.  n.  saeculo  in  usu  fuerunt.  Sed  minime 
neglegendum  est,  quod  propter  exiguitatem  non  aeque 
facile  confringebantur  itaque  nonnunquam  diu  servabantur. 
Exemplum  afferam  quo  demonstretur,  quamdiu  servata  sint 
talia  vascula  parva:  vasculum  formae  14  repertum  est  in 
sepulcro  ad  Juslenville  cum  nummo  Antonini  Pii6);  cui 
vasculo  impressum  legitur  nomen  ARDACVS.  Ardacum 
vero  I p.  Chr.  n.  saeculo  vixisse  eo  demonstratur,  quod 
habemus  pateram  eius  ornatam  formae  19  Antunnaci  in 
ustrina  I saeculi  erutam7). 

1)  Houben-Fiedler  t.  II  6 p.  45,  t.  XV  4. 

2)  Atti  dell’  Accademia  dei  Lincei  ser.  IV  vol.  5 p.  74. 

3)  Niccolini,  case  ed  monumenti  di  Pompei,  descrizione 
generale  t.  XLIII. 

4)  Houben-Fiedler  t.  XVIII  5. 

5)  B.  J.  LXXXVI  t.  6.  17. 

6)  Bulletin  de  1’instit.  arch.  Liegeois  IX  p.  150. 

7)  B.  J.  LXXXVI  p.  174  t.  6.  15. 

B.  Vascula  rubicunda . 

In  sepulcris  Antunnacensibus  aliud  etiam  vasorum 
rubrorum  genus  invenitur  plane  diversum  et  colore  et  for- 
mis ab  iis,  quae  cum  italicis  congruere  dixi.  Paterae 
multo  graviores  informioresque,  latera  humiliora  et  cras- 
siora sunt  quam  in  iis,  quas  adhuc  tractavi.  Altum 
pedem  paterarum  italicarum  desideramus;  eius  locum 
argillae  circulus  fundo  agglutinatus  tenet  (cf.  fig.  8 et  9). 
Poculum  (fig.  18)  semper  pede  omnino  caret.  Facta 
sunt  ex  creta  rubra.  Primus  ea  a ceteris  vasculis  rubris 
separavit  Constantinus  Koenen,  qui  ea  'orangerot5  nominat 1). 
Coloris  rubicundi  sunt,  qui  splendore  caret.  Qui  color  utrum 
politura  sola  superficiei  efficiatur  (quae  Felicis  Hettner 
sententia  est,  qui  egregia  commentatione  nuper  edita  quasi 
fundamentum  iecit  historiae  artis  figulorum  romanorum)2) 
an  colore  quodam  illito  diiudicare  nondum  audeo.  Huius 
generis  non  tantum  pateras  poculaque  habemus  sed  etiam 
calices  magnos  urnasque  insignis  formae.  Quae  vasa  non 
inveniuntur  nisi  in  sepulcris  ante  annum  fere  60  p.  Chr. 
n.  factis  semperque  una  cum  iis 

C.  Vascula  e terra  nigra  facta. 

'Terram  nigram5  proprie  appellamus  vascula  ex  sub- 
tili creta  cana  facta  nigro  colore  non  refulgente  illita. 
Qui  color  quomodo  effectus  sit  nondum  apparet.  A ber- 
nice  vasculorum  in  Gallia  Germaniaque  inde  ab  II  sae- 
culo p.  Chr.  n.  factorum  plane  diversus  est  maximeque  eo 


1)  B.  J.  L XXXVI  p.  155. 

2)  Festschrift  fur  Overbeck  Leipzig  1898  p.  168. 

ab  his  differunt  vascula  nostra,  quod  nostra  e creta  cana, 
illa  ex  creta  rubra  facta  sunt. 

A vasculis  e e terra  nigra5  factis  nequaquam  separari 
possunt  vascula  cana,  qnae  una  cum  nigris  inveniuntur  et 
easdem  formas  ornamentaque  habent.  In  eisdem  certe 
officinis  facta  sunt  ac  nigra,  quod  demonstratur  talibus, 
quae  non  tota  nigra  facta  sunt,  sed  partim  cana  man- 
serunt. 

Statim  cognoscitur  longe  alias  formas  esse  quam  ita- 
licas  vel  romanas.  Urnae  altae  procerae  cum  labro  tenui 
acriter  reflexo,  urnae  ventriosae,  quarum  pars  superior 
acri  margine  incurvata  est,  aperte  aereorum  ne  dicam 
lamina  confectorum  imaginem  referunt.  Quae  aeris  imi- 
tatio augetur  etiam  colore  nigro  superficieque  optime 
polita. 

Ornamenta  linearia  sunt.  Varios  ornandi  modos  op- 
time exposuit  Felix  Hettner  1.  c.  p.  170  sq.  Acri  instru- 
mento inscriptae  sunt  lineae,  quarum  binae  vel  trinae  vel 
plures  coniunctae  sunt,  ut  videas  eas  factas  esse  instru- 
mento duobus  tribusve  vel  pluribus  dentibus  instructo.  Quae 
linearum  fasciae  vel  parallelae  scariphatae  vel  decussatim 
positae  sunt1)*  Aliae  urnae  zonis  striatis  circumdantur 
rotula  impressis2).  Zonae  aut  ad  perpendiculum  aut  obli- 
que striatae  sunt  aut  dividuntur  in  parva  tetragona,  quae 
alternis  vicibus  a dextra  ad  sinistram  et  a sinistra  ad 
dextram  striata  sunt. 

Modo  in  zona  vasis  minus  polita  itaque  colore  di- 
stante a reliqua  vasis  parte  levi  bacillo  politae  sunt  lineae, 


1)  B.  J.  LXXXVI  t.  5.  15  et  36,  t.  6.  6.  9.  Cleuziou  fig.  39. 
Lindenschmit , Altertuemer  unserer  heidn.  Vorzeit  I 6,  t.  6, 
1.  2.  4. 

2)  B.  J.  LXXXVI  t.  5,  1.  9,  t.  6,  5:  cum  nummis  ab  Au- 
gust.  ad  Neronis  tempus.  Cleuziou  fig.  60.  61. 

quae  splendore  suo  separantur  a zona  reliqua  minus  re- 
fulgente 1). 

Ornandi  genus  ab  italico  plane  abhorret,  etiam  orna- 
menta geometrica  in  italicis  vel  graecis  huius  temporis  vasis 
non  inveniuntur.  Formae  quoque  vasorum  non  Romanae 
sunt.  Habemus  igitur  artem  figlinam  indigenam  Gallorum 
Germanorumque,  quod  Lindenschmit  primus  significavit, 
cum  ea  cromano-germanische9  nominaret.  Quocum  etiam 
color  niger  consentit.  Similia  habemus  in  sepulcris  ad 
Nauheim  detectis,  in  quibus  nullum  vas  Romanum  reper- 
tum est2),  eadem  in  sepulcris  ad  Muelilbach  repertis,  quae 
romani  sane  temporis  (nam  nummus  Neronis  una  repertus 
est)  sed  Germanorum  sunt;  nam  in  his  quoque  nullum  vas 
romanum  repertum,  sed  gladii,  id  quod  a Romanorum 
more  abhorret 3). 

Artis  barbarae  etiam  parvi  illi  umbones  sunt  ventri 
vasis  agglutinati,  quod  sumptum  est  ex  arte  toreutica4). 

In  nonnullis  vasis  videmus  etiam  circulos  punctaque 
tenui  liquido  argillae  luto  picta.  Quae  initia  sunt  eius 
ornamenti  generis,  quod  cen  barbotine9  nominamus,  de  quo 
infra  accuratius  disseretur5). 

Habemus  igitur  artem  figlinam  praeromanam  sed  eru- 
ditissimam. Eisdem  locis,  quibus  vasa  cana  nigraque,  vasa 
rubicunda  quoque  facta  sunt  nec  ullo  modo  ab  illis  sepa- 
rari possunt.  Quod  demonstratur  sigillis  paribus  figulorum 
scriptis  in  nigris  et  in  rubris.  Legimus  ex.  gr.  in  patera 
magna  rubra  Antunnaci  rep.  ter  impressum  C-IRVGA,  idem 

1)  Hettner  1.  c.  p.  171.  B.  J.  LXXXVI  t.  7.  14.  16.  Cleu- 
ziou  fig.  37.  38. 

2)  Annalen  des  Vereins  fur  Nassauische  Altertumskunde 
XIV  p.  415. 

3)  W.  Z.  IV  p.  283  sqq.  t.  15—18.  cf.  etiam  kunsthist. 
Atlas,  herausgegeben  v.  d.  k.  k.  Centralkommission  I t.  73  et  93. 

4)  B.  J.  LXXXVI  t.  6,  4. 

5)  B.  J.  LXXXVI  t.  6,  7;  7,  15.  Cleuziou  fig.  35.  36. 

TORNO* 

signaculum  in  nigro1);  yoCAR  ln  rubris  et  in  nigris2). 

Quando  in  usu  fuerint  haec  vascula  si  quaerimus,  acquies- 
cendum est  in  nigris,  quia  rubicunda  adhuc  paene  nun- 
quam separata  sunt  a ceteris  vasculis  rubris. 

Terrae  nigrae  usum  maxime  florentem  habemus  in 
sepulcris  Antunnaci  detectis,  quae  primo  I saeculi  dimidio 
tribuenda  sunt,  et  in  sepulcris  apud  Vetera  exploratis 
eiusdem  temporis.  Multa  fragmenta  nigra  et  in  castris 
bonn  ensi  b us 3)  et  in  castello  dal  hei  mensi 4)  reperiuntur. 
Aquis  Flaviis,  quas  verisimile  est  Vespasiani  temporibus 
conditas  esse,  unum  tantum  fragmentum  inventum  est5). 
Etiam  in  Britannia  raro  invenitur 6).  In  c a s t e 1 1 i s in  dextra 
Rheni  ripa  ad  limitem  sitis  plane  desunt  vascula  nigra. 
Efficitur  usque  ad  annum  fere  60  in  usu  fuisse  Terram 
nigram5.  Itaque  ubicumque  in  ruinis  vel  sepulcris  roma- 
nis  reperiuntur  vascula  nigra  statuendum  est  domum  aedi- 
ficatam vel  sepulcrum  instructum  esse  ante  hunc  fere 
annum. 

Restat,  ut  de  locis  disseramus,  in  quibus  haec  vasa  nigra 
cana  rubicunda  facta  sint.  In  Italia  plane  desunt.  Maxima 
pars  reperta  est  in  Gallia7)  et  in  rhenanis  regionibus. 
Hispanum  unum  tantum  novi  exemplum  (Q-AE8),  nisi  for- 
tasse arretinum  nigrum  est;  (cf.  Q-AF  Romae  rep.9)),  pauca 


1)  B.  J.  LXXXVI  p.  155  et  160. 

2)  B.  J.  LXXXVI,  165.  LXXXIX,  55. 

3)  Fragmenta  extant  in  museo  academico  bonnensi. 

4)  Mon.  hist.  dans  Luxembourg  1851/52  p.  121  sqq. 

5)  Hoelder,  Thongefasse  v.  Rottweil,  Stuttgart  1889  p.  5. 

6)  Smith,  coli.  ant.  vol.  II  p.  35. 

7)  C.  XII.  5686.  Allmer,  Inscriptions  de  Vienne  IV.  p.  19  sqq. 

8)  C.  II.  4970,  11. 

9)  A.  d.  J.  1880  p.  294. 


15 


britannica 1).  In  Austria  non  inveniuntur,  quod  Georgio 
Loeschcke  interrogante  affirmavit  Masner.  Nonnullas  offi- 
cinas Galliae  Narbonensi  proprias  esse  videmus,  quarum 
omnia  opera  ibidem  reperta  sunt.  Talis  officina  Sevvonis 
est,  cuius  omnia  vasa  ad  Rhodanum  reperta  sunt2).  In- 
veniuntur nomina  certe  Gallica  vellit  SEVVO,  VALLO; 
BVBDARVS  (scriptum  dentali  gallica  aspirata),  TORNOS, 
FARILOS,  quae  gallicum  nominativi  exitum  -os  habent  pro 
latino  -us.  Maxima  vero  nominum  pars  latina  est,  quo 
docemur  vascula  nigra  ibi  facta  esse,  ubi  iam  nostrae  aerae 
initio  valde  praevaluerit  Romanus  romanaque  lingua.  For- 
mae paterarum  nigrarum  imitantur  formas  paterarum  ru- 
brarum arretinarum.  Eodem  modo  ut  in  arretinis  signa- 
culum et  circulus  tenuiter  striatus  fundo  imo  impressi  sunt. 
Arretina  vasa  permulta  commercio  in  Galliam  Narbo- 
nensem perlata  sunt  (cf.  fig.  nomina  C.  XII.  5686  collecta), 
in  ceteris  Galliae  partibus  et  in  Germania  admodum  rara 
sunt.  Itaque  credo  principales  et  vetustissimas  terrae  nigrae 
officinas  fuisse  in  Gallia  Narbonensi,  ubi  plurima  vascula 
nigra  prodierunt.  E Gallia  Narbonensi  interdum  etiam  in 
nostras  regiones  venisse  vascula  nigra  efficitur  iisdem 
sigillis  in  Gallia  Narb.  et  in  Germania  repertis  (velut 
ATTALVS  C.XII.  5686,95.  ATTAi  Antunnaci  B.  J.LXXXIX 
p.  51 . C.  XII.  5686, 594.  B.  J.  LXXXIX  p.  54.  C.  XII.  5686, 
718.  B.  J.  LXXXIX  p.  54). 

Tamen  maxima  pars  vasculorum  nigrorum,  quae  apud 
nos  inveniuntur,  certe  non  huc  transportata  sunt  e Gallia 
Narb.  hisce  de  causis:  primum  vidimus  non  multa  nomina 
tam  in  Gallia  quam  in  Germania  inferiore  reperiri;  tum 
figulos  gallicos  sernper  fere  nominis  litteras  circulo  scri- 
bere; quod  vasculis  in  Germania  repertis  raro  accidit; 


1)  C.  VII.  1336,  790. 

2)  Allmer.  inscr.  de  Vienne  p.  20.  C.  XII.  5686,  831. 

signa  galli  eorum  vasculorum  semper  fere  nomen  dant,  quod 
intelligas:  contra  maxima  nostrorum  pars  intelligi  non 
potest  et  interdum  aperte  coactae  sunt  litterae  lineaeque 
plane  ex  libidine  factae,  quod  in  Galliae  Narbonensis  vas- 
culis nigris  nunquam  equidem  inveni.  Imitatur  igitur  figu- 
lus morem  figulorum  i tali  eorum,  qui  vascula  nomine  im- 
presso signabant,  sicut  etiam  circulum  striatum  fundo  im- 
pressum imitatur.  Conferendum  est,  quod  graeci  figuli  vas- 
cula sua  interdum  ornabant  litteris  plane  ex  libidine  com- 
positis omni  sensu  carentibus. 

Concludendum  est  eis  temporibus,  quibus  orta  sint 
sepulcra  Antunnacensia,  iam  non  solum  in  Gallia  Narbon- 
nensi  facta  esse  vascula  nigra,  sed  etiam  in  alia  regione, 
indeque  colonos  ad  Rhenum  habitantes  sua  vascula  nigra 
accepisse. 

Quod  ubi  factum  sit,  docemur  ni  fallor  vasculis  ru- 
bicundis, a quibus  profecti  sumus,  quaeque  in  eisdem 
facta  esse  officinis  ac  nigra  dixi1).  Videmus  enim  in  his 
eadem  signa  inexplicabilia,  quae  in  nigris  nostris.  Prae- 
sertim easdem  in  his  lineas  rectas  curvatasque  ex  libidine 
compositas  cernimus,  quas  in  nigris.  Talia  vero  signa  non 
novi  nisi  ad  Rhenum,  in  Luximburgia,  ad  Mosellam,  in 
Belgia  reperta  (ad  urbem  Namur  in  sepulcris  eiusdem  tem- 
poris et  generis,  cuius  Antunnacensia  sunt.  Cf.  Ann.  de  Na- 
mur IV  p.  90).  Est  igitur  regio  haud  magna:  quam  ex 
una  sede  vascula  sua  accepisse  testantur  multa  sigilla 
paria  Aug.  Trevirorum  et  aliis  locis  reperta  velut  ACVTO 
bis  Antunnaci  semel  Aug.  Trevirorum2),  IV-L-IOS  ibidem3), 


1)  Num  etiam  in  Gallia  extent  diiudicare  nondum  possum. 

2)  B.  J.  LXXXVI  t.  V 35  p.  164.  Aug.  Trevir.  in  museo 
no.  3048. 

3)  B.  J.  LXXXIX  p.  53.  Aug*.  Trevir.  in  museo  de- 
scripsi. 

TORNOS 

VOCARA  ^ntunnaci  Coloniae  Agrippinensis  Castris  Vete- 
ribus Augustae  Trevirorum  reperta1). 

Videmus  eadem  figulorum  signacula  et  Augustae  Trevi- 
rorum extare  et  ad  Rheni  ripas.  Quo  adducimur,  ut  suspice- 
mur vasa  nostra  a Treviris  facta  esse.  Quod  demonstratur 
figlinis  ad  Augustam  Trevirorum  erutis,  in  quibus  vascula 
nigra  et  cana  et  rubicunda  reperta  sunt,  quorum  unum 
signatum  est  litteris  DVRO,  quod  sigillum  redit  in  vasculis 
Antunnaci  repertis2).  Certum  igitur  habemus  testimonium 
vascula  Augustae  Trevirorum  facta  Antunnacum  perlata 
esse. 

Augusta  Trevirorum  etiam  si  loci  naturam  spectamus 
optime  apta  erat,  ubi  vascula  in  Gallia  Narbonensi  pri- 
mum inventa  imitarentur  figuli.  Nam  sita  erat  in  via,  quae 
ducit  a Rhodani  valle  ad  Rheni  ripam,  et  celeriter  effloruit 
et  brevi  tempore  ditissima  erat  urbs  illius  regionis. 

Paucis  comprehendam,  quae  demonstrasse  mihi  videor. 
Habemus  in  I saeculi  sepulcris  et  vasa  rubra  italica  et  vasa 
rubicunda,  quae  una  cum  nigris  et  canis  facta  sunt  in  nostris 
regionibus.  Cum  vero  demonstratum  sit  vasculorum  nigrorum 
artem  e Gallia  Narbonensi  in  nostras  regiones  translatam 
esse,  verisimile  est  etiam  vascula  rubra  italica,  quae  in- 
veniuntur in  sepulcris  huius  temporis,  per  Galliam  Narbo- 
nensem ad  Rhenum  pervenisse,  non  recta  via  ex  Italia. 
Quam  coniecturam  eo  firmare  possumus,  quod  multa,  quae 
in  vasculis  rubris  leguntur  figulorum  italicorum  nomina 
etiam  in  Gallia  Narbonensi  extant,  velut:  Bassus3) 


1)  B.  J.  LXXXIX  p.  55.  Houben-Fiedler  t.  6,  4.  Lersch, 
Centralmuseum  I p.  63.  Aug\  Trevirorum  in  museo  descripsi. 

2)  B.  J.  LXXXVI  p.  171  sq. 

3)  C.  XII.  5686,  121. 

Ateius1)  Geminus2)  Maccarius3)  Xanthus4).  Maioris  vero 
etiam  momenti  est,  quod  in  eisdem  sepulcris  etiam  fibu- 
lae extant,  e Gallia  apportatae.  Fibulas  dico,  quas 
'gallisclie  SchnallenfibeP  nominamus5),  quae  in  Italia  nun- 
quam inveniuntur,  sed  extant  ubicumque  vasa  nigra  prode- 
unt. Non  desunt  Bibracte,  quo  efficitur  eas  iam  ante  Ro- 
manorum adventum  in  usu  fuisse6).  Augustae  Trevirorum 
talis  in  sepulcro  inventa  est  cum  patera  rubicunda  et  urna 
nigra7),  ad  Fecarap  in  urna  nigra8),  Remis9),  Chatelet10), 
Rouen,  Equiqueville,  Bourgogne11),  Bavay12),  una  etiam 
in  Britannia  meridionali  ad  Cantabrigiam 13). 


II.  De  vasculis  fulvis  habentibus  venas  rubras. 

Transeo  ad  parvam  vasculorum  seriem,  sed  quae 
maximi  momenti  esse  videatur,  vascula  dico  illita  colore 
fulvo  refulgente  venis  rubris  subtilissimis  picta.  Facta  sunt 
ex  creta  rubra  terrae  sigillatae  simili.  Plurima  (8)  extant 
in  museo  trevirensi,  quae  omnia  in  eodem  sepulcro  in- 


1)  C.  XII.  5686,  81  sqq. 

2)  C.  XII.  5686,  383. 

3)  C.  XII.  5686,  509  sqq. 

4)  C.  XII.  5686,  962. 

5)  Dressel,  B.  J.  XCV. 

6)  Reinach  ap.  Daremberg-Sag*lio,  Dictionaire  des  antiq. 
s.  v.  fibula  p.  2009. 

7)  In  museo  no.  875  sqq. 

8)  Cochet.  Normandie  souterraine  t.  V 48  p.  107. 

9)  Cavius,  Receuil  III  t.  120,  1. 

10)  Grivaud,  Antiq.  gauloises  t.  40.  3.  4. 

11)  Cochet.  1.  c. 

12)  Grivaud,  Monum.  antiques  t.  30,  2. 

13)  Smith,  Coli.  ant.  vol.  VII,  t.  21  p.  203  sqq. 

venta  sunt  anno  1864  ad  urbem  Trevirorum  una  cum  duobus 
guttis  aeneis.  Sunt  vero  duae  paterae  formae  fere  5,  una 
formae  6,  signatae  BOLLV2FIC,  quattuor  pocula  formae  17, 
quorum  unum  praebet  sigillum  PRIMI , unum  vasculum 
formae  22  cum  sig.  inexplicabili1). 

Pateram  similem  musei  Mannheimensis  Felix  Hettner 
ibidem  memorat,  idem  duo  fragmenta  musei  Francofurtani, 
quorum  unum  in  castello  Heddernheim  repertum  esse  dici- 
tur; itaque  ante  alterum  I saeculi  dimidium  id  factum  esse 
vix  credam.  Bene  vero  accidit,  quod  unica  formae  1 patera 
rubra  in  castello  Saalburg  reperta  itaque  inter  ultima  huius 
formae  exempla  numeranda  eiusdem  Bolli  nomine  signata 
est  (cf.  supra  p.  9).  Vasorum  fulvorum  aetas  mox  accu- 
ratius definietur.  Ubi  facta  sunt  vascula  illa  insignia? 

Plicque  in  libro  laudato2),  quo  vasa  ad  Lezoux  re- 
perta tractavit,  duo  vasorum  colore  vitreo  (Glasur)  obduc- 
torum genera  discernenda  esse  putavit.  Habemus  vasa  ex 
creta  alba  ficta  vel  viridi  vel  fulvo  vel  fusco  colore  picta, 
quae  in  figlinis  Arvernis  facta  sunt.  Nunquam  in  eis  figuli 
nomen  legitur.  Plane  haec  vascula  congruunt  cum  vasculis 
viridibus  in  nostris  regionibus  repertis,  de  quibus  postea, 
ubi  vasa  decorata  cen  barbotine5  tractabo,  agam  (p.  26).  Ab 
his  aliud  genus  separandum  est  e creta  rubra  factum 
(ut  vasa  trevirensia)  aut  rubro  colore  illita,  in  quo  fuscae 
sunt  venae  et  puncta,  aut  fusco,  in  quo  rubrae  venae  et 
puncta  sunt.  In  his  etiam  figulorum  nomina  leguntur 
(quae  doleo  Pliequium  non  adnotasse).  Congruunt  haec 
vasa  cum  vasculis  Augustae  Trevirorum  repertis.  Quod 
alterum  vasorum  genus  non  in  Lezoux  factum  esse  Plic- 
que affirmat;  auctore  Ceres  exploratore  officinarum  Galliae 
Narbonensis  suspicatus  est  in  Gallia  meridionali  ea  facta 


1)  Inv.  no.  105  sqq.  Hettner  1.  c.  p.  176. 

2)  p.  18  sqq. 

esse,  praecipue  in  Montans  et  Banassac  (ad  Tarnim  sitis), 
ubi  talia  vascula  in  officinis  inventa  sunt. 

Quam  viri  docti  suspicionem  fulcire  posse  mihi  videor. 
Nam  similia  vasa  etiam  in  figlinis  Arelate  erutis  facta 
sunt,  quae  Carolus  Roacli  Smitli  descripsit  in  hunc  modum: 
Upon  a fine  yellow  body  streaked  with  red:  SILVAN  — 
CELEROS  — FELICEN  - TE—  OFVITIALI  — J).  Iterum  igitur 
habemus  indicium  ex  Gallia  meridionali  iam  primo  post 
Chr.  n.  saeculo  et  ad  Arvernos  et  ad  Mosellam  perlata  esse 
opera  figlina  pretiosa.  Sed  maius  aliquid  his  vasculis  efficiam. 
Eiusdem  generis  vascula  cum  in  Sardinia  tum  Pompeiis  reperta 
sunt  eorumque  duo  eiusdem  officinae,  quam  iam  in  vasculo 
trevirensi  deprehendimus.  Sunt  vero  haec:  duo  vascula  mus. 
Neapolitani  OF  - PRIMI  et  OF  • PRIMVS1 2);  vascula  ornata 
Pompeiis  reperta  fulva  rubro  sparsa3);  arr.  fulvum  cum 
sigillo  AIVFI  (?)  Neapoli  in  museo  et  Sassari  repertum4); 
VINKFI  (?)  et  RIC//TT  (?)  Pompeiis  rep. 5);  APRIA  Neapoli  in 
mus.6);  CASTVS  • FE  e 'm  vasculo  gilvo  cum  venis  rubris’3 
Caralibus  rep. 7).  Accedit  vasculum  Pompeiis  repertum  sine 
figuli  nomine8)  descriptum  in  hunc  modum  "piccolissima 
lagena  a due  manici  con  vernice  gialla33.  Habemus  igi- 
tur eadem  vasa  semelque  eundem  figulum  Pompeiis  et 
Augustae  Trevirorum.  Cum  vero  demonstraverimus  talia 
vascula  in  Gallia  Narbonensi  facta  esse  (id  quod  et  nomini- 
bus impressis  confirmatur),  sequitur  iam  medio  primo  sae- 


1)  Smith,  coli.  ant.  VII  p.  13  sq. 

2)  C.  X 8056,  283. 

3)  Mus.  borb.  vol.  XII  t.  45.  IX  t.  44. 

4)  C.  X 8056,  408. 

5)  C.  X 8056,  624;  8055,  55. 

6)  C.  X 8056,  41. 

7)  C.  X 8056,  81. 

8)  Giornale  degli  scavi  di  Pompeii  N.  S.  II  Napoli  1870  p.221. 

culo,  certe  ante  annum  79,  figlinas  Gallicas  ita  floruisse, 
ut  opera  earum  etiam  in  Italiam  inferiorem  transportarentur. 

At  dicat  quispiam  vasa  illa  inventa  esse  in  Italia 
indeque  primum  in  Galliam  et  Augustam  Tre virorum  translata, 
postea  in  Gallia  Narbonensi  quoque  facta  esse.  Sed  vasa 
trevirensia,  quae  una  reperta  sunt,  omnia  ex  eadem  regione 
ad  Mosellam  venisse  nemo  negabit.  Quorum  unum  signa- 
culum PRIMI  habet,  quod  redit  in  Italia  meridionali,  alia 
signaculum  BOLLV3FIC,  id  est  nomen  non  latinum1). 
Itaque  non  ex  Italia  originem  duxerunt.  Sequitur  etiam 
quae  in  Italia  reperta  sunt  non  in  Italia  facta  esse.  Deinde 
insignis  in  vasculis  trevirensibus  est  scriptura  FIC  pro 
FECit.  Eadem  vero  forma  olim  etiam  in  vasculis  Nea- 
politanis fuisse  videtur  (AIVFI  et  VIV\FI),  quorum  signa- 
cula sane  inexplicabilia  sunt,  sed  iterum  confirmant  et 
italica  et  trevirensia  vasa  eodem  loco  facta  esse. 

Unde  sumptus  sit  color  horum  vasculorum  insignis 
diiudicare  nequeo.  Fortasse  figuli  imitati  sunt  vascula 
vitrea  varii  coloris,  qualia  et  Pompeiis  et  in  Gallia  saepe 
inveniuntur  et  ipsa  imitantur  vasa  e lapidibus  pretiosis 
(achata  similibusque)  torno  trita.  In  Gallia  iam  I saeculo 
p.  Chr.  n.  floruisse  artem  vitream  testis  est  Plinius  (nat.  hist. 
XXXVI  194).  Notandum  est  formam  vasculi  trevirensis 
(17)  etiam  inter  vitrea  vasa  Pompeiis  extare2). 


III.  De  patellis  rubris  quibus  impressa  sunt  dicta. 

E Gallia  Narbonensi  vascula  in  Italiam  translata 
esse  iam  I p.  Chr.  n.  saeculo  primo  fortasse  obtutu  mirum 


1)  Nomen  BOLLVS  nusquam  inveni,  conferendum  est 

BOLLO 

signaculum,  quod  legitur  in  terra  nigra  — mus.  trevir. 
M & & AVOT 


no.  5176  et  3424.  cf.  C.  III  6010,  34. 

2)  cf.  Niccolini  1.  c.  supplemento  t.  25. 

videtur.  Sed  aliud  afferam  exemplum,  ubi  certius  etiam 
agitur  de  vasculo  gallico  Herculanei  reperto.  Evolvas 
musei  Borbonici  voluminis  YII  tab.  29:  delineata  est  pa- 
tella e terra  rubra  sigillata  facta  Herculanei  reperta.  Forma 
eius  saeculo  II  p.  Chr.  n.  usitatissima  est  (fig.  23),  sed  hoc 
vasculo  demonstratur  eam  iam  I saeculo  inventam  esse. 
Margo  superior  politus  est,  sequitur  ornamentum  ovatum 
(Eierstab),  reliquum  spatium  bipartitum  est.  In  parte  in- 
feriore animalia  currentia  ficta  sunt,  in  superiore  magnis 
litteris  foliis  separatis  scriptum  est:  B I * B - E-A-M-IC-E- 
D-E-  M E O*.  Initium  dicti  caput  laureatum  significat, 
quod  ex  inferiore  parte  pertinet  in  superiorem  et  corona 
foliorum  circumdatum  est.  Nullum  vas  simile  in  Italia 
indagare  potui.  Magna  vero  copia  extat  in  Gallia  Narbo- 
nensi, ubi  omnia  quae  adhuc  nota  sunt  exempla  collecta  sunt x), 
praecipue  Nemausi  Arausione  Viennae.  Ficta  sunt  in  figlinis 
ad  Montans  (Tarn)  et  Banassac  (Lozere)  erutis.  Vasorum 
genus  habemus  artis  finibus  definitum,  quod  et  uniformitas 
et  loca,  ubi  inveniuntur,  et  inscriptiones  multae  docent,  in 
quibus  nominantur  gentes  gallicae  velut : Gabalibus  feli- 
citer), Remis  feliciter,  Lingonis  [felicijter,  Sequanis  feli- 
citer etc.  Facta  igitur  sunt  in  usum  Gallorum.  Aliae  inscrip- 
tiones similiores  herculanensi  sunt:  ex.  gr.  „Veni  ad  me 
amica,  ospita  reple  lagena  cervesa,  bonus  puer,  bona 
puellaa.  Eodem  modo  quo  in  herculanensi  etiam  in  gal- 
licis vasculis  singulae  litterae  folio  separantur. 

Concludere  necesse  est,  vas  illud  herculanense  ex 
eisdem  officinis  gallicis  Herculaneum  deportatum  esse. 
Mos  dicta  vasculis  inscribendi,  quo  vas  quasi  loquens  fit, 
non  italicus  est,  sed  graecus.  Conferendae  sunt  inscrip- 


1)  Cf.  Gaz.  arch.  III  1877.  172  sqq.  (Anatole  de  Barthe- 

lemy). 


23 


tiones  figulorum  atticorum  V saeculi,  xcdog  6 ndig,  yaige 
xal  me  similia x).  Qui  mos  in  Gallia  usitatissimus  fuit. 
Habemus  nigra  illa  pocula  reperta  creberrime  in  Germania 
ad  Rhenum,  sed  etiam  in  Gallia,  in  quibus  picti  sunt  albo 
colore  pampini  et  uvae  et  scripta  dicta  velut:  ave,  vale, 
bibe,  da  merum,  alia1 2).  Tum  illud  quoque  vasorum 
genus  conferendum  est,  in  quibus  habemus  anaglyplium 
rotundum  corona  foliorum  inclusum,  cui  aut  versus  expli- 
cans aut  optatio  aut  dedicatio  adscripta  est 3).  Facta  sunt 
in  eadem  regione,  in  qua  quae  modo  tractavi.  Plurima 
reperta  sunt  Arausione.  Temporis  videntur  esse  paullo  po- 
sterioris, II  saeculi.  Nam  in  uno  Getae  imperatoris  effigi- 
es conspicitur.  Multo  deteriora  sunt  patellis  supra  trac- 
tatis. Videntur  haec  quoque  partim  e terra  sigillata  facta 
esse,  sed  e descriptionibus  hoc  non  plane  apparet. 

Vasa  ex  Gallia  Narbonensi  in  Italiam  translata  esse 
quanti  sit  momenti  facile  intelligitur.  Iam  enim  quaerendum 
erit  num  aliae  quoque  res  Pompeiis  Herculaneive  repertae 
e Gallia  apportatae  sint.  Quod  accuratius  tractare  huius 
sane  loci  non  est.  Unum  vero  exemplum  afferam,  quo  iterum 
appareat  ni  fallor  artem  gallicam  iam  primis  imperatorum 
temporibus  florentissimam  fuisse.  Adolphus  Furtwacngler 
egregia  commentatione,  quam  scripsit  de  vasis  aeneis  ad 
Mehrum  repertis4),  adnotavit  formam  horum  vasorum  non 
graeoam  esse  sed  ei  artis  generi  propriam,  quam  cLa  Tene’ 
nominamus.  Idem  demonstravit,  plane  eiusdem  formae 
vasa  cum  eisdem  ornamentis  cum  aliis  locis  tum  Pom- 


1)  Cf.  Otto  Jahn,  Vasensammlung  Konig  Ludwigs  p.  CXI. 

2)  Cf.  Otto  Jahn,  B.  J.  XIII  105  sqq. 

3)  Frohner,  Musee  de  France  t.  14  sqq.  p.  52 sqq.  Rou- 
lez,  Gaz.  arch.  1877  p.  66  sqq.,  t.  12.  Heron  de  Villefosse,  Gaz. 
arch.  1880  p.  178  sqq. 

4)  Festschrift  zum  50jahr.  Jubilaum  des  Vereins  von  Alter - 
tumsfreunden  im  Rheinlande,  Bonn  1891,  p.  23  sqq. 

pe  iis  extare  ibique  bene  internosci  posse  a vasis  graecae 
vel  romanae  formae.  Habemus  igitur  officinas  primi  p. 
Chr.  n.  saeculi,  quae  veteris  barbarorum  septentrionalium 
formae  vasa  fecerunt,  quae  et  in  Germania  et  in  Italia 
meridionali  reperiuntur.  Quas  officinas  gallicas  fuisse, 
non  italicas,  pro  certo  habeo.  Scimus  enim  in  Gallia  iam 
Caesaris  temporibus  toreuticen  floruisse  et  etiam  ornamenta 
horum  vasorum  non  italicam  artem  redolent  sed  certam 
artis  scholam,  quae  ornamenta  graeca  barbaro  quodam  modo 
mutavit. 


IV.  De  vasculis  ornatis. 

Tria  ornandi  genera  plane  diversa  discernenda  sunt. 
Vascula  aut  anaglyphis  ornantur  formis  expressis  aut 
ornantur  cen  barbotine’  aut  ornamenta  quasi  incisa  sunt. 

A.  De  vasculis  ornatis  'en  barbotine\ 

Quam  vocem  francogallicam  nobisque  usitatam  servan- 
dam esse  puto,  quia  latinam  haud  inveniam,  qua  artem 
illam  ita  significem,  ut  quisque  quid  velim  intel ligat.  Vas- 
cula ornata  cen  barbotine3  ea  nominamus,  in  quibus  figulus 
cornu  vel  infundibuli  genere  (interdum  fortasse  etiam  peni- 
cillo) luto  ex  argilla  facto  figuras  pinxit.  Qua  pingendi 
vel  fingendi  ratione  necesse  est  effici  quandam  figurarum 
mollitiem.  Deest  omnis  formarum  subtilitas1). 

Vestigia  artis  similis  iam  in  vasis  atticis  et  italicis 
V et  IV  saeculi  habemus,  in  quibus  eodem  argillae  luto 


1)  Hettner  1.  c.  p.  174. 

picta  sunt  foliola  serta  similia  postea  inaurata.  Sed  apparet 
longe  haec  distare  a nostris.  Nostrae  vero  artis  initia 
habemus  in  vasculis  nigris  et  canis  Antunnaci  repertis 
in  iis  sepulcris,  quorum  vascula  paullo  recentius  tem- 
pus produnt,  id  est  medium  fere  I saeculum.  In  vas- 
culis nigris  luto  cano  picta  sunt  vel  anuli  vel  puncta 
parva,  quibus  formantur  figurae  catenis  similes1).  Aliorum 
venter  lineis  curvatis  in  modum  soleae  ferreae  tegitur 
quasi  squamis2).  Talia  ornamenta  videmus  in  vasculis 
nigro  colore  illitis,  quae  in  Chersonneso  taurica  inventa 
sunt  II  fere  a.  Chr.  u.  saeculi3).  Ortum  est  hoc  ornamen- 
tum fortasse  ex  simili  ornamento  vasorum  megaricorum, 
ubi  interdum  totus  vasculi  venter  tectus  est  foliis  in 
squamarum  modum  positis.  In  nonnullis  vasculis  An- 
tunnacensibus  iam  agglutinata  sunt  folia  hederae  postea 
usitatissima.  In  vasculis  rubris  vero  Antunnaci  non- 
dum hoc  ornandi  genus  habemus,  quia  illa  rubra  tum 
nondum  liberata  sunt  ab  auctoritate  artis  figlinae  italicae 
necdum  barbaricum  receperunt  ornandi  genus.  Postea 
ornamenta  een  barbotine3  habemus  in  vasculis  rubris  et 
viridibus  et  iis,  quae  nigro  colore  illita  sunt  (non  ex 
Terra  nigra3  factis).  Vetustissimae  paterae  rubrae  ornatae 
cen  barbotine3,  quae  adhuc  novi  quaeque  certo  tempori  ad- 
scribi  possunt,  Augustae  Trevirorum  cum  nummo  Vespasiani4), 
Castris  Veteribus  cum  nummo  Domitiani5),  in  sepulcro 
britannico  (Caves-Inn)  cum  nummo  Nervae  repertae  sunt6). 


1)  Cf.  B.  J.  LXXXVI  t.  7.  15,  t.  6.  7. 

2)  Cf.  B.  J.  LXXXVI  t.  6.  1.  13,  29,  t.  7.  4.  Quocum  con- 
feras sepulcrum  Castr.  Vet.  erutum  cum  nummo  Tiberii.  Houben 
Fiedler  p.  46. 

3)  Ex.  gr.  Arch.  Anz.  VI  19.  9. 

4)  Inv.  no.  3732. 

5)  Houben-Fiedler  t.  18,  2. 

6)  Smith,  Coli.  ant.  vol.  I t.  17  p.  35. 

Factae  igitur  sunt  non  ante  alterum  I p.  Chr.  n.  sae- 
culi dimidium.  Eodem  fere  tempore  ornamenta  cen  barbo- 
tine3  etiam  in  viridibus  vasculis  apparent. 

Vasa  viridia  ex  argilla  alba  facta  esse  in  figlinis  ar- 
vernis  altero  saeculi  I dimidio  usque  ad  annum  fere  120 
Plicque1)  affirmat.  Equidem  paullo  diutius  ea  facta  esse 
crediderim,  quia  inveniuntur  etiam  cum  nummis  Hadriani. 
In  sepulcris  antunnacensibus  medii  fere  saeculi  I habemus 
quidem  vasa  viridia,  at  nondum  ornat  acen  barbo  tine3  sed 
ornamentis  formis  expressis2).  Eodem  fere  tempore  haec  vasa 
viridia  ornantur  c en  barbotine3  ac  vascula  rubra,  id  est  altero 
saeculi  I dimidio,  eodemque  tempore,  quo  efflorescunt  figlinae 
arvernae.  Nonnulla  vasa  viridia  servantur  in  museo  bon- 
nensi.  Quae  ita  congruunt  cum  vasculis,  quae  describit 
Plicque,  ut  ea  apud  Arvernos  facta  esse  crederes,  nisi  dicerent 
Aus’m  Werth  et  Klein3)  haud  procul  a Bonna  in  figlinis 
vestigia  inventa  esse,  quibus  demonstretur  ibi  quoque  postea 
vasa  viridia  facta  esse.  Supellectilem  aeneam  et  formis  et 
colore  et  saepe  etiam  ornamentis  imitantur  haec  vasa,  quod 
apertissimum  est,  si  conferas  pateram  ex  longo  rotundam 
musei  bonnensis  cum  eiusdem  musei  pateris  aeneis : con- 
gruunt etiam  singula  ornamenta  subtilissima  quasi  incisa4). 
Idem  cadit  in  guttum  musei  trevirensis  repertum  cum 
nummo  Hadriani5),  qui  aperte  imitatur  guttum  aeneum. 
Quod  luce  clarius  est,  si  ansam  subtiliter  striatam  et  per- 
sona agglutinatam  aspicis. 

cEn  barbotine3  etiam  vasa  ex  creta  alba  facta  ornata 

1)  1.  c.  p.  18  sqq. 

2)  B.  J.  LXXXVI  t.  6.  20.  21. 

3)  Cf.  B.  J.  LXXIV  p.  152.  B.  J.  LXXXIV  p.  118.  Cum 
vasculo  ibid.  t.  4 delineato  conferendum  est  vasculum  simile 
mus.  Borbetomagensis. 

4)  Lindenschmit,  Centralmuseum  t.  XXV.  28.  Aus’m 
Werth,  B.  J.  LXXIV  p.  149. 

5)  Hettner  1.  c.  169. 

sunt  colore  fusco  vel  nigro  illita,  quae  maximam  partem  for- 
mam poculorum  habent  frequentissimaque  sunt  in  sepulcris 
II  saeculi1).  Tum  adsciscenda  etiam  pocula  nigra,  quibus 
pampini  inscriptionesque  impictae  sunt  denso  albo  vel  fulvo 
argillae  luto. 

Vasa  ornata  cen  barbotine3  inveniuntur  in  Gallia 
Germania  Britannia,  etiam  in  Vindelicia2).  In  provinciis 
orientalibus  rariora  sunt:  museum  vindobonense  duo  tan- 
tum huius  generis  vascula  possidet,  quorum  unum  Car- 
nunti, alterum  fortasse  non  in  Austria  inventum  est.  Par- 
vum vasculum  formae  24  ornatum  foliis  hederaceis  nuper- 
rime repertum  est  in  tumulo  ad  urbem  Anstetten,  sed 
tam  fuse  describitur,  ut  appareat  inventum  esse  in  illis 
regionibus  rarissimum3). 

Vasa  ornata  cen  barbotine3  in  Italia  non  inveniuntur. 
Gallicum  igitur  inventum  est.  Quocum  congruit,  quod 
formae  quoque  vasorum,  in  quibus  apparent  haec  orna- 
menta, eae  ipsae  sunt,  quae  in  Italia  desiderantur  et  tum 
demum  apud  nos  inveniuntur,  cum  apparent  vasa  Gallica. 
Ornamenta  fen  barbotine3  habemus  in  formis  24,  25,  26, 
in  marginibus  vase.  27,  28,  29,  tum  in  poculis,  quorum 
forma  tempusque  congruunt  cum  poculis  ex  creta  alba 
nigro  colore  illita  factis,  quae  supra  memoravi  (cf.  fig.  30) 4). 
Primo  saeculo  poculis  utebantur  formae  patellarum  parva- 
rum cum  fundo  angusto,  ore  lato.  Iam  alta  pocula  habe- 
mus, quarum  infima  pars  latior  est  superiore  (cf.  fig.  30). 
Quae  forma  non  italica  est  sed  indigena  deducta  a forma 
urnae  veteris  e terra  nigra  factae5). 


1)  Cleuziou  p.  240  fig.  171,  p.  241  fig.  173  p.  242  fig.  174. 

2)  Hefner,  Oberbavr.  Arch.  22  t.  4. 

3)  Mitteil.  d.  praehistor.-hist.  Commission  d.  Kais.  Aca- 
demie,  Wien  1893,  p.  171. 

4)  Lindenschmit,  Centralmuseum  t.  XXV.  11. 

5)  B.  J.  LXXXVI  t.  5,  21,  t.  7,  11. 


28 


In  pateris  ornatis  een  barbotine’  interdum  (sed  non 
saepe)  nomen  figuli  impressum  est. 

Novi  haec  exempla: 

ABBOFE1) 

AMAMVSF2) 

AVIIIO  II 

COBVNA  (formae  24) 

COSTVTVS 

EVRETVS  (formae  25) 3) 

FRONTVNATVS  (sic!)4) 

IVVENISFEC5) 

MARTIALIS6) 

MINVTVSF  (formae  24) 7) 

PATRVINVS 8) 

QVARTINVSF  (formae  25) 9) 

SATVRIOF  (formae  25) 10 11) 

VICTORINVS  (formae  25) 1J). 

Consentaneum  est  non  multa  ornamenta  apta  esse, 
quae  hoc  modo  fiant.  Saepissime  occurrunt  folia  hederae 


1)  Coloniae  Agrip.  in  mus.  formam  vide  B.  J.  LXXX1V 

t.  2,  1. 

2)  Rep.  ad  Juslenville,  Bull.  Liegeois  IX  p.  151. 

3)  Spirae  in  mus. 

4)  B.  J.  LXI.  123. 

5)  rep.  ad  Bingerbriick. 

6)  rep.  ad  Dahlheim,  Mon.  hist.  dans  Luxembourg 
1851/52. 

7)  Coi.  Agrip.  in  museo. 

8)  B.  J.  LXXXIX  p.  33. 

9)  Coi.  Agrip.  in  museo. 

10)  Spirae  in  mus. 

11)  Spirae  in  mus. 

similia  et  pampini1).  Animantium  finguntur  lepores  capreae 
canes  currentes  interdum  etiam  homines  (venatores  gla- 
diatores bestiarii).  I11  vasculo  Spirae  servato  conspicitur 
piscis  monstruosus,  in  alio,  quod  ibidem  extat  pavo2). 

Quod  ornandi  genus  unde  depromptum  sit  quaeritur. 
Crediderim  figulos  imitatos  esse  vasa  vitrea,  quibus  ag- 
glutinata sunt  ornamenta  non  forma  effecta  sed  liquefacta 
imposita.  Cui  arti  aptissima  est  forma  foliorum:  folium 
glebula  est  agglutinata,  pediculus  longus  obliquus  filum 
vitreum  est  ductum  donec  rumpitur.  Conferas  velim  vasa 
vitrea  pompeiana  Mus.  borb.  V t.  13,  12.  13;  Niccolini 
1.  c.  suppi,  t.  XXV,  descrizione  generale  t.  83.  Concedes 
non  dissimilia  ea  esse  nostrorum.  Cum  poculis  nigris  albo 
ornatis  compares  eiusdem  temporis  vasa  vitrea,  quibus  ag- 
glutinata sunt  fila  flava  et  caerulea3).  Ornamentis  vitro 
liquefacto  effectis  etiam  formae  molles  animalium  aptae 
sunt.  Tum  haud  neglegendum  est  ornamenta  cen  barbotine’ 
facta  saepissime  occurrere  in  poculis  lagoenis  calicibus,  id 
est  in  iis  formis,  quae  etiam  e vitro  fingebantur.  Aperte 
vitreum  vas  imitatur  calix  mus.  spirensis 4) , deinde 
Cleusiou  p.  195,  196,  258,  259.  Artis  vitreae  est,  si  totum 
vas  quasi  spinis  tectum  est5).  Notandum  est  etiam  alio 
modo  figulos  imitatos  esse  vitrea  vasa.  Exempli  gratia  po- 
culorum nigrorum  latera  videmus  in  rugas  artata  esse6), 
eodem  modo,  quo  saepisssime  in  vitreis  accidit.  Quod 
non  posteriore  demum  tempore  factum  est,  sed  iam  occurrit 
in  vitris  pompeianis 7).  Vasa  nigra  cum  ornamentis  albis 


1)  Cf.  exempli  gratia  Cleuziou  p.  214  sq.  p.  222  sq. 

2)  Lindenschmit,  Centralimiseum  t.  XXV  8.  10. 

3)  Cf.  exempli  gratia  B.  J.  XXXIII  t.  3. 

4)  Lindenschmit,  Centralmuseum  t.  XXV,  8. 

5)  Cf.  B.  J.  LXXXVI  t.  7 no.  47.  Cleuziou  p.  216. 

6)  Cf.  Cleuziou  p.  225,  244,  245. 

7)  Cf.  Mus.  borb.  V t.  13  no.  14. 

saepe  habent  formam  vasorum  sphaericorum  cum  colle  in 
infundibuli  formam  redacto,  quae  in  eisdem  saeculi  III 
sepulcris  admodum  frequenter  etiam  e vitro  facta  occurrunt. 


B.  De  vasculis  cum  ornamentis  incisis1). 

De  artis  modo  tractatae  origine  fortasse  dubitet  quis- 
piam. Nulla  dubitatio  vero  esse  potest,  unde  originem 
traxerint  vascula  rubra,  quibus  incisa  sunt  ornamenta. 
Haec  enim  aperte  imitantur  pocula  vitrea.  Quod  iam  orna- 
mentorum elementa  testantur:  eadem  sunt,  quae  terendo 
vitrum  facillime  efficiuntur,  lineae,  ornamenta  ovata  (c01i- 
ven3),  ornamenta  hordei  grani  formae.  Quibus  varie  et 
bene  compositis  omnia  ornamenta  fiunt  aut  geometrica 
aut  folia  sertave  imitantia.  Apparet  hanc  artem  cretae  mi- 
nime aptam  esse  itaque  certe  non  a figulis  inventam  esse. 
Ornamentorum  singulorum  incisorum  margines  diligentissime 
poliendi  erant,  ne  aspectus,  quem  efficere  voluit  figulus, 
turbaretur.  Contra  vitro  duro  aptissima  est,  nam  vitri  quod 
deteritur  instrumentis,  statim  defluit  nec  agglutinatur  aliis 
locis,  ut  argilla  mollis. 

Sed  etiam  formae  vasorum  vitreorum  sunt.  Borbetomagi 
in  museo  pulcherrima  est  lagoena  hoc  modo  ornata;  Spirae 
vas  extat  ornamentis  incisis  decoratum  plane  eiusdem  for- 
mae ac  vas  ornatum  cen  barbotine3,  quam  iam  supra  vitrei 
imitationem  esse  dixi  (p.29  adn.  4).  Forma  usitatissima  pocu- 
lum parvum  hemisphaericum  sine  pede  cum  parvo,  labro 
est  (31).  Eadem  centies  e vitro  facta  extat. 

Cui  tempori  tribuenda  sint  haec  vascula  docemur 
sepulcris.  Reperta  sunt  in  sepulcris  ad  Ne u v i 1 1 e 1 e P o liet, 


1)  Cf.  Klein,  B.  J.  LXXXIV  p.  109,  tab.  2. 

quae  alterius  saeculi  sunt1),  in  castello  Saalburg  (facta 
gitur  ante  annum  250);  in  sepulcris  Rigo  magi  detectis 
(III  saeculi)2).  Accedit  poculum  singulare  rep.  Antunnaci 
in  sepulcro  III  exeuntis  vel  IV  saeculi3). 

Quibus  cognitis  iam  nullum  attribuemus  momentum 
nummo  Neronis,  qui  cum  vasculo  a Josepho  Klein  edito4) 
repertus  esse  dicitur;  quod  mercatoris  dictum  aut  falsum 
est  aut  nummus  iam  vetus  erat,  cum  vasculo  adderetur. 
Nam  non  solum  vasa  hoc  modo  decorata  primo  saeculo 
frustra  quaerimus,  sed  etiam  eiusdem  formae  vascula  sine 
ornamentis  posteriori  demum  tempori  propria  sunt;  multa 
inventa  in  sepulcris  III  et  IV  saeculi,  in  eisdem  vero 
etiam  eiusdem  formae  vitrea  vascula  permulta.  Denique 
adnotem  omnino  vasa  vitrea  ornamentis  incisis  ornata 
posterioris  temporis,  III  IV  saeculi  esse  videri 5). 

Vascula  nostra  certe  neque  omnia  ex  eadem  officina 
originem  duxerunt  neque  omnia  eiusdem  temporis  sunt; 
nam  et  operis  elegantia  et  colore  satis  differunt.  Optima 
sunt  vasculum  musei  universitatis  bonnensis  (no.  484)  te- 
nuissimum, lagoena,  quae  est  Borbetomagi,  vascula  B.  J. 
LXXXIV  t.  2.  3 edita.  Vasculum  Rigomagi  repertum 
malam  posterioris  temporis  artem  indicat. 

Quibus  de  causis  etiam  ubi  singula  vascula  huius 
generis  facta  sint  diiudicari  nequit,  praecipue  cum  nun- 
quam figuli  nomen  eis  impressum  sit.  Id  tantum  notandum 
est,  haud  ignotam  hanc  quoque  artem  figulis  arvernis  fuisse. 
Cf.  vas  a Plicquio  editum,  cuius  margo  ornatus  est  orna- 


1)  Cochet,  Normandie  souterraine  t.  II  p.  7Isqq. 

2)  B.  J.  LXXXIV  110. 

3)  B.  J.  LXXXVI  t.  10  no.  33  non  recte  delineatuin. 

4)  B.  J.  LXXXIV  p.  109. 

5)  Cf.  Froehner,  Verrerie  antique  t.  22.  93.  94.  B.  J.  LIX 
t.  5.  6.  B.  J.  LXXI  t.  6 extr. 

mentis  incisis.  Repertum  est  in  figlina  Asiatici.  Facta  esse 
videntur  talia  vascula  etiam  in  figlinis  Augustae  Trevi- 
rorum  detectis,  ubi  etiam  fragmentum  nigrum  cum  orna- 
mentis incisis  repertum  esse  Georgius  Loeschcke  mecum 
communicavit.  Inveniuntur  talia  vasa  in  Germania  Gallia 
Britannia.  Praeter  eis  quae  supra  attuli  confer  etiam  Hef- 
ner  Oberbayr.  Areh.  22  t.  4. 11.  Cleusiou  p.  189sq.  Smith. 
Ulustr.  roman  London  p.  93. 


Vita. 


Natus  sum  Joannes  Fridericus  Ludovicus  Guilelmus 
Dragendorff  Megalopolitanus  Dorpati  Livonorum  die  XY  men- 
sis Octobris  a.  h.  s.  LXX  patre  Georgio,  qui  ibi  professoris 
munere  fungitur,  matre  Sophia  e gente  Spohn,  quibus 
gaudeo  superstitibus.  Fidem  profiteor  evangelicam.  Lit- 
teris institutus  sum  Dorpati  in  Gymnasio  Friderici  Koll- 
manni  viri  egregii  praeceptoris  carissimi,  qui  graecis  lit- 
teris me  imbuit  et  cui  permulta  me  debere  grato  animo 
profiteor. 

Maturitatis  testimonio  instructus  autumno  a.  LXXXVIII 
universitatis  Dorpatensis  civis  factus  sum.  Hieme  a.  XC 
Berolinum,  hieme  XCI  Bonnam  migravi,  ubi  hue  usque 
studiis  philologis  et  archaeologis  operam  dedi.  Docuerunt 
me  viri  clarissimi  Hoerschelmann  Loeschcke  W Masing 
Mendelssohn  Leo  Meyer  Ohse  Saget  de  Schroeder  Wis- 
kowatow  Dorpatenses,  Diels  Furtwaengler  Hirschfeld  Ke- 
kule  de  Treitschke  Berolinenses,  Bethe  Brinkmann  Bueeheler 
Elter  Justi  Kueppers  Loeschcke  Martius  Nissen  Usener 
Wiedemann  Bonnenses.  Buecheleri  Elteri  Useneri  bene- 
ficio in  seminarium  regium  philologorum  receptus  sum, 
cuius  per  ter  senos  menses  sodalis  fui  ordinarius.  In  semi- 
narium historicum  benevole  me  admisit  Nissen.  Exercita- 

tionibus  ut  interessem  benigne  concesserunt  philologis  Bethe 
Buecheler  Diels  Hoerschelmann  Mendelssohn,  epigraphicis 
Buecheler  et  Hirschfeld,  archaeologis  Furtwaengler  Kekule 
Loeschcke,  sanscriticis  de  Schroeder. 

Quibus  viris  omnibus  gratiam  habeo  quam  maximam, 
in  primis  vero  Buechelero  Eltero  Usenero  Bonnensibus. 
Georgius  Loeschcke  quanta  semper  erga  me  fuerit  bene- 
volentia quantumque  studiis  meis  faverit  nunquam  ob- 
liviscar. 


Sententiae  controversae. 


I.  Eur.  Mecl.  v.  906: 

xa^iol  xax  ooocov  yXcogov  (DQjuijfir)  daxgv. 
legendum  est:  ^eg/uov  (bgjurj^r]  daxgv.  ef.  schol.  ygdopExai 
dk  xal  ftegjuov  et  v.  923  ubi  recte  scribitur  yXoogov. 

II.  Eur.  Med.  v.  1026  sq. : 

nglv  lexxga  xal  yvvdixa  xal  yajarjUovg 
evvag  ayfjXat  Xa/jocddag  x dvaoyefieiv 
scribendum  est  cum  Bothio: 

tcqlv  Xexx q’  dyfjXac  Xafutddag  x’  avaoyefieiv. 

III.  Jamblichi  protr.  cap.  VII  (p.  43.  15  sqq.  ed. 
Pistelli)  fisXxiov  yag  Sel  xo  xeXog  elvm  xov  ycyvojuevov,  ovdkv 
de  (SeXxlov  elvac  cpgovrjoeoog  delendum  est  alterum  eivai. 

IV.  ibid.  cap.  XI  (p.  56.  22  sqq.  ed.  Pistelli)  ei  xol- 
vvv  xco  jlxev  aiobdveo&m  xo  £rjv  diaxgLvo^sv  xal  xo  jllt]  £fjvy 
xo  <5’  aloftdvEobai  dixxov,  xvgicog  jllev  xo  ygfjo&ai  xaXg  alofirjOEOiv 
aXXcog  dk  xo  dvvaoftat  ( Slotteq  cpajakv  alofidvEO&ai  xal  xov 

xaftevdovxa  Xeyovxeg  cbg  eolxe) scribendum  otzeq  nec 

lacuna  cum  Vitellio  statuenda  est. 

V.  ibid.  cap.  XX  (p.  100.  24  sq.  ed.  Pistelli)  el  yag 
xal  x oiovxog  xig  eirj  cbg  ovx  dv  ysvoixo  . . . scribendum  est  og. 

VI.  Distributionem  frumenti  publici  Romae  vicatim 
factam  esse  docent  inscriptiones  praefecti  urbi  IV  saeculi 
exeuntis  (Bull.  della  commissione  arch.  communale  1891 
p.  342  sqq.);  in  quibus  qui  contra  disciplinam  romanam 
panem  sibi  vindicare  consueverant  vicatim  enumerantur. 

VII.  Amazonis  statuae,  quam  edidit  Arndt  (corpus 
statuarum  no.  172),  archetypon  vel  eidem  artifici  tribuen- 
dum est,  cui  Venus  genetrix  quam  nominamus  (verisimile 
Alcameni),  vel  sectatori  eius. 

VIII.  Quam  nuper  protulit  sententiam  Theodorus  Rei- 
nach  de  Acragante  toreuta  (Revue  arch.  1894  p.  170  sqq.), 
quem  numquam  vixisse  demonstrasse  sibi  visus  est,  plane 
falsa  est. 

IX.  Puellae  saltantes  calathum  ferentes  (velut  Atti 
dei’  accademia  dei  Lincei  ser.  IV  vol.  1,  t.  1,  2)  eiusdem 
artificis  sunt  cuius  Bacchantes  (50.  Berl.  Winkelmannspro- 
gramm  t.  I— III).  Qui  artifex  non  medii  sed  exeuntis 
saeculi  V est. 

X.  Vasa  calena  quae  nominamus  non  a Calenis  in- 
venta sunt.  Nam  eiusdem  generis  vasa  etiam  in  Asia 
minore  et  in  Chersonneso  taurica  facta  sunt. 


